Ja sam student doktorskih studija,
i to znači da imam pitanje:
kako možemo učiniti digitalan sadržaj razumljivijim?
Jer vidite,
s jedne strane, postoji digitalni svet
i bez sumnje, mnogo stvari se sada tamo događa.
Za nas, ljude, one nisu baš materijalne, nisu u stvari tamo.
One su virtuelne.
S druge strane, mi ljudi,
živimo u fizičkom svetu.
On je bogat, dobrog je ukusa, dobrog osećaja, dobro miriše.
Tako je pitanje: kako da stvari prebacimo
iz digitalnog u fizički?
To je moje pitanje.
Ako pogledate iPhone na dodir
i Wii sa telesnim aktivnostima,
možete videti tendenciju; postaje fizička.
Pitanje je: šta je sledeće?
Imam tri opcije koje želim da vam pokažem.
Prva je masa.
Kao ljudi, mi osećamo
da li je objekat u našoj ruci težak.
Možemo li to upotrebiti kod mobilnih telefona?
Dozvolite da vam pokažem mobilni koji menja težinu.
To je kutija u obliku mobilnog telefona
koja ima gvozdeni teret unutra, koji možemo pomerati.
Možete osetiti gde je težak.
Možemo pomerati njegov gravitacioni centar.
Na primer, možemo povećati digitalni sadržaj
fizičkom masom.
Tako pomičete sadržaj na ekranu
ali možete i osetiti gde je po težini uređaja.
To je dobro i za navigaciju,
može vas voditi po gradu.
Može vam reći svojom težinom:
"U redu, idi desno. Hodaj pravo. Skreni levo ovde."
I dobra stvar kod toga jeste da ne morate da ga gledate svo vreme;
imate slobodne oči za razgledanje grada.
Masa je prva stvar.
Druga stvar je oblik.
Takođe smo osetljivi na oblik objekata koje imamo u našim rukama.
Ako preuzmemo e-knjigu i ona ima 20 stranica -
mogu biti tanke, dobro -
ali ako ima 500 stranica, želim da osetim tog Harija Potera.
On je debeo. (Smeh)
Dozvolite da vam pokažem mobilni telefon koji menja oblik.
Opet, to je kutija u obliku mobilnog telefona
koja može da menja svoj oblik.
Možemo se igrati samim oblikom.
Na primer, može biti tanak u vašem džepu,
što naravno želimo,
ali ako ga držite ruci, može se naginjati prema vama, može biti debeo.
On se sužava prema dole.
Ako promenite način na koji ga držite, on se može prilagoditi.
Takođe je korisno ako želite da ga odložite na stočić kada gledate film
ili da ga koristite kao budilnik, on stoji.
Prilično jednostavno.
Još jedna stvar je,
što ponekad gledamo stvari na mobilnom telefonu
koje su veće od samog telefona.
U tom slučaju - kao ovde, imate aplikaciju koja je veća od ekrana
mobilnog uređaja - oblik telefona vam može reći:
"U redu, izvan ekrana ovde, imate još sadržaja.
Ne možete ga videti, ali tu je."
I to možete osetiti jer je deblji na ivicama.
Oblik je druga stvar.
Treća stvar radi na drugačijem nivou.
Kao ljudi, mi smo društveni, mi saosećamo
i to je sjajno.
Zar to ne bi bio pravi razlog da učinimo mobilne intuitivnijima?
Zamislite hrčka u džepu.
Dobro, mogu ga osetiti. Dobro je. Ne moram da ga proveravam.
Dozvolite da vam pokažem živi mobilni telefon.
Opet, to je kutija u obliku mobilnog,
ali ova diše i ima otkucaje srca,
i osećaj je jako organski.
(Smeh)
I možete reći, da je sada opuštena.
Sada, propušten poziv, novi poziv,
nova devojka možda.
Jako uzbudljivo. (Smeh)
Kako da ga smirimo?
Pomazite ga iza uha,
i sve je ponovo u redu.
Dakle, to je jako intuitivno i to je ono što želimo.
Dakle, videli smo tri načina
gde smo digitalno učinili prihvatljivim.
I mislim da, time što smo ga učinili fizičkim,
da je to dobar način za to.
Iza toga se krije postulat,
koji ne kaže da bi ljudi u budućnosti
treablo da postanu više orijentisani ka tehnici,
već da bi tehnologija
trebalo da postane malo humanija.
(Aplauz)